পৃথিবীরমা নাঙজাদা ভাষাবিদগো। পুরা নাঙহান জর্জ আব্রাহাম গ্রিয়ারসন। জন্ম আয়ারল্যান্ডে ১৮৫১ খ্রীষ্টাব্দত। বাংলা, হিন্দি, পাঞ্জাবী, গুজরাটি, অসমীয়াত্ত চিঙকরিয়া পুরা ভারতবর্ষর নানান ঠারলো গবেষনা করিয়া বারো বিভিন্ন ভাষার ব্যাকরন লেঙকরিয়া গিয়াসেগা। গিরকর লেংকরা Linguistic Survey of India লেইরিক উহান এবাকাউ ভারতবর্ষর ভাষা শ্রেণীবিভাগর গুরিগো বুলিয়া দরতারা। উন্নিশ ভলিউমডর ডাঙর কামএহান করতে ১৮৯৪ খ্রীষ্টাব্দত্ত ১৯২৭ পেয়া মোট তেত্রিশ বছর সময় লাগেসিল।